ELŐTERJESZTÉS

Tabajd Község Önkormányzata Képviselő-testületének

2026. augusztus 26. napjára összehívott 

rendkívüli, nyílt ülésére
2. napirendi pont

Az előterjesztés címe és tárgya: 
Döntés az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló 12/2015.(VIII.12.) önkormányzati rendelet hatályon kívül helyezéséről
A tárgykört rendező jogszabály:
· Alaptörvény

· A jogalkotásról szóló 2010. évi CXXX. törvény

Előterjesztő: 

     Bárányos Csaba polgármester 
Előterjesztést készítette: Dr. Fehér Diána aljegyző
                                       Hidasi-Nagy Adrienn jegyzőkönyvvezető
Tisztelt Képviselő-testület!
A Fejér Vármegyei Kormányhivatal által 2026. 08. 04-én kiküldött FE/02/1-30/2026. számú tájékoztató levele alapján 2027. január 1. napjától hatályát veszti az állatok védelméről szóló 1998. évi XXVIII. törvény VIII. Fejezet címében az „AZ EBRENDÉSZETI HOZZÁJÁRULÁS” szövegrész, a 42/C. §-a és a 49. § (5) bekezdése.
„Fentiek alapján 2027. január 1-től ebrendészeti hozzájárulás nem vezethető be, az e

tárgykört szabályozó (akár a be nem vezetésről, 0 Ft-ban való megállapításról szóló)

önkormányzati rendeletet hatályon kívül kell helyezni.”

Önkormányzatunk 2015-ben az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló 12/2015.(VIII.12.) önkormányzati rendeletével rendelkezett arról, hogy nem kívánja szabályozni az ebrendészeti hozzájárulást. 
Tehát a fent említett rendeletet szükséges hatályon kívül helyezni.
Kérem a Tisztelt Képviselő-testületet, hogy az előterjesztést vitassák meg, és fogadják el a rendelet-tervezetet.
Tabajd, 2026. augusztus 13.
Tisztelettel:
                             Bárányos Csaba
   



                                            polgármester  

Rendelet-tervezet:
Tabajd Község Önkormányzata Képviselő-testületének .../2026. (VIII.31.) önkormányzati rendelete
az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló 12/2015.(VIII.12.) önkormányzati rendelet hatályon kívül helyezéséről
[1] Tabajd Község Önkormányzata a jogszabályi változásoknak eleget téve megállapítja, hogy az állatok védelméről szóló 1998. évi XXVIII. törvény VIII. Fejezetének címében szereplő „AZ EBRENDÉSZETI HOZZÁJÁRULÁS” szövegrész, valamint a 42/C. § és a 49. § (5) bekezdése 2027. január 1. napjával hatályát veszti. Ennek következtében az önkormányzatnak e tárgykörben önálló rendeletalkotásra vonatkozó felhatalmazása megszűnik.
[2] Tabajd Község Önkormányzata Képviselő-testülete a jogalkotásról szóló 2010. évi CXXX. törvény 10. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában foglalt feladatkörében eljárva a következőket rendeli el:
1. §
Hatályát veszti az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló 12/2015 (VIII.12.) önkormányzati rendelet.
2. §
Ez a rendelet 2026. augusztus 31-én lép hatályba, és a kihirdetését követő harmadik napon hatályát veszti.
   Bárányos Csaba                  



  

Dr. Sisa András

       polgármester





         

        jegyző

Záradék:

Ez a rendelet a mai napon kihirdetésre került a Felcsúti Közös Önkormányzati Hivatal www.felcsutihivatal.hu honlapján a helyben szokásos módon.

Kelt: Tabajd, 2026. június 15. 











Dr. Sisa András 

                                                                                                                               jegyző

Végső előterjesztői indoklás

A Módtv. 17. §-a – és annak 58. § (8) bekezdése – alapján 2027. január 1. napjától hatályát veszti az állatok védelméről szóló 1998. évi XXVIII. törvény VIII. Fejezet címében az „ , AZEBRENDÉSZETI HOZZÁJÁRULÁS” szövegrész, a 42/C. §-a és a 49. § (5) bekezdése. Tabajd Község Önkormányzata Képviselő-testülete a jogi megfelelőségnek eleget téve hatályon kívül helyezi az az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló rendeletet.

